EELNÕU
30.08.2024

**Atmosfääriõhu kaitse seaduse ja teiste seaduste muutmise seadus (taastuvenergia direktiivi muudatuste ülevõtmine)**

## **§ 1****. Atmosfääriõhu kaitse seaduse muutmine**

Atmosfääriõhu kaitse seaduses tehakse järgmised muudatused:

**1)** paragrahvi 79 lõige 6 tunnistatakse kehtetuks;

**2)** paragrahvi 120 lõige 1 muudetakse ja sõnastatakse järgmiselt:

„(1) Vedelkütuste kohta esitatavad keskkonnanõuded, biokütuste, vedelate biokütuste ja kasvuhoonegaaside heite vähendamise kriteeriumid, vedelkütuste keskkonnanõuetele vastavuse seire ja aruandmise korra ning biokütuste, vedelate biokütuste ja biomasskütuste kasutamisest tuleneva kasvuhoonegaaside heitkoguste vähenemise määramise metoodika kehtestab saasteainete heitkoguste piiramise eesmärgil valdkonna eest vastutav minister määrusega.“;

**3)** paragrahvi 1231 lõiked 3 ja 31 muudetakse ja sõnastatakse järgmiselt:

„(3) Kui tarnija vähendab kütuse elutsükli jooksul energiaühiku kohta tekkivate kasvuhoonegaaside heitkoguseid biokütuste abil, peavad need vastama käesoleva seaduse § 120 lõike 1 alusel kehtestatud kasvuhoonegaaside heite vähendamise kriteeriumitele.

(31) Käesoleva paragrahvi lõikes 3 nimetatud kasvuhoonegaaside heite vähendamise kriteeriumitele vastavuse tõendamine peab toimuma vedelkütuse seaduse §-s 23 sätestatud tingimuste kohaselt.“;

**4)** paragrahvi 1231 lõige 32 tunnistatakse kehtetuks;

**5)** paragrahvi 1233 lõiked 3–5 tunnistatakse kehtetuks.

## **§ 2. Ehitusseadustiku muutmine**

Ehitusseadustikus tehakse järgmised muudatused:

**1)** paragrahvi 4 lõiget 5 täiendatakse teise lausega järgmises sõnastuses:

„Tehnosüsteemiks loetakse muuhulgas ka ehitise toimimiseks vajalikke päikeseenergiaseadmeid, soojuspumpasid ja energiasalvesteid, sealhulgas elektri- ja soojusenergia salvesteid, samuti vahendeid, mis on vajalikud selliste päikeseenergiaseadmete, soojuspumpade ja salvestite võrguga ühendamiseks ning taastuvenergia integreerimiseks kütte- ja jahutusvõrkudesse.“;

**2)** paragrahvi 36 täiendatakse lõikega 7 järgmises sõnastuses:

„(7) Kui alla 100 kW päikeseenergiaseadme ehitamisel rajatisena või hoone tehnosüsteemi osana ei ole pädev asutus andnud ehitusteatise menetluses kontrolli tulemusel haldusakti käesoleva paragrahvi lõikes 6 nimetatud tähtaja jooksul, siis võib alustada ehitamist.“;

**3)** seadustiku lisa 1 „Tabel ehitusteatise, ehitusprojekti ja ehitusloa kohustuslikkuse kohta“ osa „Hoone“ muudetakse ja sõnastatakse järgmiselt:

|  |  |  |  |  |  |  |
| --- | --- | --- | --- | --- | --- | --- |
| **Tegevus****Hoone** | **Püstitamine Rajamine** | **Ümberehita****mine, ainult tehnosüsteemi osa** | **Ümberehitamine või laiendamine kuni 33%** | **Laiendamine üle 33%** | **Osa asendamine samaväärsega** | **Lammutamine** |
| **Elamu ja selle teenindamiseks vajalik hoone** |
| **Ehitisealuse pinnaga 0–20 m2 ja kuni 5 m kõrge** | Puudub | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m****kõrge** | Ehitusteatis ja ehitusprojekt | Ehitusteatis | Ehitusteatis | Ehitusteatis ja ehitusprojekt | Puudub | Ehitusteatis ja ehitusprojekt |
| **Ehitisealuse pinnaga 0–60 m2 ja üle 5 m kõrge** | Ehitusluba | Ehitusteatis ja ehitusprojekt | Ehitusteatis ja ehitusprojekt | Ehitusluba | Puudub | Ehitusluba |
| **Ehitisealuse pinnaga****üle 60 m2** | Ehitusluba | Ehitusteatis jaehitusprojekt | Ehitusteatis jaehitusprojekt | Ehitusluba | Puudub | Ehitusluba |
| **Mitteelamu** |
| **Ehitisealuse pinnaga 0–20 m2 ja kuni 5 m****kõrge** | Ehitusteatis | Puudub | Puudub | Ehitusteatis | Puudub | Ehitusteatis |
| **Ehitisealuse pinnaga 20–60 m2 ja kuni 5 m kõrge** | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Puudub | Ehitusteatis ja ehitusprojekt |
| **Ehitisealuse pinnaga 0–60 m2 ja üle 5 m****kõrge** | Ehitusluba | Ehitusteatis ja ehitusprojekt | Ehitusteatis ja ehitusprojekt | Ehitusluba | Puudub | Ehitusluba |
| **Ehitisealuse pinnaga****üle 60 m2** | Ehitusluba | Ehitusteatis ja ehitusprojekt | Ehitusluba | Ehitusluba | Puudub | Ehitusluba |

;

**4)** seadustiku lisa 1 „Tabel ehitusteatise, ehitusprojekti ja ehitusloa kohustuslikkuse kohta“ osa „Rajatis“ allosa „Surveseadmed, gaasi- ja elektripaigaldised“ rida „Elektritootmisrajatis, kuni 100 kW“ muudetakse ja sõnastatakse järgmiselt:

|  |  |  |  |  |  |
| --- | --- | --- | --- | --- | --- |
| **Elektritootmisrajatis, kuni 100 kW** | Ehitusteatis ja ehitusprojekt | Ehitusteatis ja ehitusprojekt | Ehitusteatis | Puudub | Ehitusteatis |

;

**5)** eadustiku lisa 2 „Tabel kasutusteatise, ehitusprojekti ja kasutusloa kohustuslikkuse kohta“ osa „Hoone“ muudetakse ja sõnastatakse järgmiselt:

|  |  |  |  |  |  |  |
| --- | --- | --- | --- | --- | --- | --- |
| **Tegevus****Hoone** | **Püstitamine rajamine** | **Ümberehitamine, ainult tehnosüsteemi osa** | **Ümberehitamine või laiendamine kuni 33%** | **Laiendamine üle 33%** | **Osa asendamine samaväärsega** | **Kasutusotstarbe muutmine** |
| **Elamu ja selle teenindamiseks vajalik hoone** |
| **Ehitisealuse pinnaga 0–20 m2 ja kuni 5 m kõrge** | Puudub | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m****kõrge** | Kasutusteatis | Kasutusteatis | Kasutusteatis | Kasutusteatis | Puudub | Kasutusteatis |
| **Ehitisealuse pinnaga 0–60 m2 ja üle 5 m kõrge** | Kasutusluba | Kasutusteatis ja ehitusprojekt | Kasutusteatis ja ehitusprojekt | Kasutusluba | Puudub | Kasutusteatis |
| **Ehitisealuse pinnaga****üle 60 m2** | Kasutusluba | Kasutusteatis jaehitusprojekt | Kasutusteatis jaehitusprojekt | Kasutusluba | Puudub | Kasutusteatis |
| **Mitteelamu** |
| **Ehitisealuse pinnaga 0–20 m2 ja kuni 5 m****kõrge** | Kasutusteatis | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m kõrge** | Kasutusteatis | Kasutusteatis | Kasutusteatis | Kasutusteatis | Puudub | Kasutusteatis |
| **Ehitisealuse pinnaga 0–60 m2 ja üle 5 m****kõrge** | Kasutusluba | Kasutusteatis ja ehitusprojekt | Kasutusteatis ja ehitusprojekt | Kasutusluba | Puudub | Kasutusteatis |
| **Ehitisealuse pinnaga****üle 60 m2** | Kasutusluba | Kasutusteatis ja ehitusprojekt | Kasutusluba | Kasutusluba | Puudub | Kasutusteatis |

;

**6)** seadustiku lisa 2 „Tabel kasutusteatise, ehitusprojekti ja ehitusloa kohustuslikkuse kohta“ osa „Ehitis“ allosa „Surveseadmed, gaasi- ja elektripaigaldised“ rida „Elektritootmisrajatis, kuni 100 kW“ muudetakse ja sõnastatakse järgmiselt:

|  |  |  |  |  |
| --- | --- | --- | --- | --- |
| **Elektritootmisrajatis,****kuni 100 kW** | Kasutusteatis | Kasutusteatis | Kasutusteatis | Puudub |

## .

## **§ 3. Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi3täiendatakse punktidega 201, 37, 38, 39, 40, 41 ja 42 järgmises sõnastuses:

„201) paindlikkusteenus – teenus, mis vähendab kulutõhusalt vajadust võrgu läbilaskevõimsust suurendada või asendada ja võrgu koormust juhtida ning aitab võrgul toimida, kaasates elektriturule teiste hulgas taastuvatest energiaallikatest elektrienergia tootjaid, hajatootjaid, tarbimiskajas osalevaid turuosalisi, energiasalvestusega tegelevaid ettevõtjaid, süsteemijuhtimiseks reservvõimsuste pakkujaid, agregaatoreid ja soojusettevõtteid;

37) seisukord – näitaja, mis kirjeldab aku üldseisundit ja kindlaksmääratud jõudluse saavutamise suutlikkust võrreldes selle esialgse seisundiga;

38) laetustase – aku saadaolev mahutavus, mida väljendatakse protsendina nimimahutavusest;

39) võimsuse seadeväärtus – akujuhtimissüsteemis olev muutuvteave, mille alusel määratakse kindlaks aku seisukorra ja kasutuse optimeerimiseks vajalik elektrilise võimsuse režiim, milles aku peaks laadimise või tühjendamise ajal optimaalselt töötama;

40) nutilaadimine – laadimistoiming, mille käigus akusse suunatava elektrienergia kogust kohandatakse elektroonilise side kaudu saadud teabe alusel dünaamiliselt;

41) kahesuunaline laadimine – nutikas laadimistoiming, mille puhul saab elektrivoolu suunda muuta, võimaldades elektrivoolul akust voolata laadimispunkti, millega see on ühendatud;

42) üldsusele juurdepääsetav alternatiivkütuste taristu – alternatiivkütuste taristu, mis asub üldsusele avatud kohas või territooriumil, olenemata sellest, kas alternatiivkütuste taristu asub avalikul või eramaal ning kas kohaldatakse piiranguid või tingimusi kohale või valdusele juurdepääsuks, ning olenemata alternatiivkütuste taristu kasutamise suhtes kohaldatavatest tingimustest.“;

**2)** paragrahvi 58 täiendatakse lõikega 22 järgmises sõnastuses:

„(22)Käesolevaseaduse §-des 59, 594, 595 või 596 nimetatud toetuse tervikuna või osalisel maksmisel saab ühe tegevusloaga jaotus- või põhivõrguettevõtja liitumispunkti taga olla üks tootmisseade.“;

**3)** paragrahvi 584 täiendatakse lõigetega 4–6 järgmises sõnastuses:

„(4) Biokütustest, vedelatest biokütustest ja biomasskütustest toodetud energiale toetuskava kavandamisel:

1) tagatakse metsa biomassi astmeline kasutamine, lähtudes selle suurimast majanduslikust ja keskkonnaga seotud lisaväärtusest;

2) tagatakse, et toetust ei maksta saepalkide, vineeripakkude, tööstusliku ümarpuidu, kändude ja juurte kasutamiseks energia tootmisel.

(5) Käesoleva paragrahvi lõike 4 punkti 1 ei kohaldata juhul, kui biokütustest, vedelatest biokütustest või biomasskütusest toodetud energiat on vaja energiavarustuskindluse tagamiseks või kui kohalik tööstussektor ei ole kvantitatiivselt või tehniliselt võimeline kasutama metsa biomassi energia tootmisest suurema majandusliku ja keskkonnaalase lisaväärtuse loomiseks, kui lähteained pärinevad järgmisest tegevusest:

1) metsamajandustegevus, mille eesmärk on tagada kommertskasutusele eelnev harvendamine või mida tehakse kooskõlas riigisisese õigusega metsa- või maastikutulekahjude ennetamiseks suure riskiga piirkondades;

2) sanitaarraie pärast dokumenteeritud looduslikke häiringuid või

3) sellise puidu raie, mille omadused kohalike töötlemisrajatiste jaoks ei sobi.

(6) Toetust ei anta ega pikendata energiamajanduse korralduse seaduse § 2 punkti 211 tähenduses metsa biomassist toodetud elektrienergia tootmiseks ainult elektrienergiat tootvatele käitistele, välja arvatud juhul, kui selline elektrienergia vastab vähemalt ühele järgmistest tingimustest:

1) seda toodetakse piirkonnas, mis on tahketest fossiilkütustest sõltuvuse tõttu kindlaks määratud Euroopa Parlamendi ja nõukogu määruse (EL) 2021/1056 kohaselt kehtestatud õiglase ülemineku territoriaalses kavas, ning see vastab energiamajanduse korralduse seaduse § 322 lõikes 14 sätestatud nõuetele;

2) selle tootmisel kasutatakse biomassist tekkinud süsihappegaasi kogumist ja säilitamist ning see vastab energiamajanduse korralduse seaduse § 322 lõikes 14 sätestatud nõuetele.“;

**4)** paragrahvi 591 lõiget 7 täiendatakse punktiga 25 järgmises sõnastuses:

„25) kauplemisperioodi kaupa hinnapiirkonnas tarnitud kasvuhoonegaaside heite määra ja nende prognoosid;“;

**5)** paragrahvi 93 täiendatakse lõikega 12 järgmises sõnastuses:

„(12) Keskkonnaamet teostab järelevalvet ja tagab, et Eesti territooriumile paigaldatud uued ja asendatud üldsusele ligipääsmatud laadimispunktid võimaldavad kasutada nutilaadimise funktsioone ja asjakohasel juhul nutiarvestisüsteemide liidest ning kahesuunalise laadimise funktsioone kooskõlas määruse 2023/1804 artikli 15 lõigetes 3 ja 4 sätestatud nõuetega.“.

## **§ 4. Energiamajanduse korralduse seaduse muutmine**

Energiamajanduse korralduse seaduses tehakse järgmised muudatused:

**1)** paragrahvi 2 täiendatakse punktiga 152 järgmises sõnastuses:

„152) istandik – on istandik Euroopa Parlamendi ja nõukogu määruse (EL) 2023/1115, milles käsitletakse teatavate raadamise ja metsade degradeerumisega seotud saaduste ja toodete liidu turul kättesaadavaks tegemist ja liidust eksportimist ning millega tunnistatakse kehtetuks määrus (EL) nr 995/2010 (ELT L 150/206, 09.06.2023), artikli 2 punkti 11 tähenduses;“;

**2)** paragrahvi 2 punkt 212 muudetakse ja sõnastatakse järgmiselt:

„212) muud kui bioloogilist päritolu taastuvkütused – vedelad ja gaasilised kütused, milles sisalduv energia pärineb muudest taastuvenergia allikatest kui biomass;“;

**3)** paragrahvi 2 punkti 261 täiendatakse pärast tekstiosa „elektrituruseaduse tähenduses“ tekstiosaga „, kes väljastab kõikide energiakandjate üleselt käesoleva seaduse § 327 lõikes 1 nimetatud päritolutunnistusi ja haldab § 3210 lõikes 1 nimetatud elektroonilist andmebaasi“;

**4)** paragrahvi 2 täiendatakse punktidega 265–2616 järgmises sõnastuses:

„265) päikeseelektrisõiduk – mootorsõiduk, mille jõuülekanne sisaldab ainult mitteperifeerseid elektriseadmeid energiamuundurina koos elektrilise energiasalvestussüsteemiga, mida saab väljastpoolt laadida, ning mis on varustatud sõidukisse integreeritud päikesepaneelidega;

266) energia summaarne lõpptarbimine – kogu energia, mis tarnitakse tööstus-, transpordi-, teenindus- ja põllumajandussektorile ning kodumajapidamistele, elektri- ja soojusenergia tarbimine energiasektoris elektri- ja soojusenergia tootmiseks ning elektri- ja soojuskaod jaotamisel ja ülekandmisel;

267) süsteemi tõhusus – energiatõhusate lahenduste valimine, kui need võimaldavad ka kulutõhusat süsinikuheite vähendamise suundumust, lisapaindlikkust ja ressursside tõhusat kasutamist;

268) taastuvenergia – taastuvatest mittefossiilsetest allikatest pärit energia, nimelt tuuleenergia, päikeseenergia, geotermiline energia, osmootne energia, ümbritseva keskkonna energia, loodete, lainete ja muu ookeanienergia, hüdroenergia ning käesoleva seaduse § 323 nõuetele vastavast biomassist, prügilagaasist, reoveepuhasti gaasist ja biogaasist toodetud energia;

269) taastuvelektrienergia – taastuvatest energiaallikatest toodetud elektrienergia;

2610) osmootne energia – energia, mis tekib looduslikult kahe vedeliku, tavaliselt magevee ja soolase vee soolasisalduse erinevusest;

2611) taastuvenergiajaam – jaam, mis toodab elektrit tuuleenergiast (*tuuleelektrijaam*), päikeseenergiast (*päikeseenergiaseade*), geotermilisest energiast, osmootsest energiast, ümbritseva keskkonna energiast, loodete, lainete ja muust ookeanienergiast, hüdroenergiast või käesoleva seaduse § 323 nõuetele vastavast biomassist, prügilagaasist, reoveepuhasti gaasist või biogaasist (*biometaanijaam*) või taastuvenergia tootmiseks mitut eespool loetletud taastuvenergia liiki kasutav elektrijaam;

2612) taastuvkütused – biokütused, vedelad biokütused, biomasskütused atmosfääriõhukaitse seaduse tähenduses ja muud kui bioloogilist päritolu taastuvkütused;

2613) taastuvvesinik – vesinik, mis on toodetud taastuvenergiast käesoleva seaduse § 2 punkti 265 tähenduses;

2614) sünteetiline kütus – kütus, mis on toodetud sünteetiliste keemiliste protsesside abil;

2615) taastuv sünteetiline kütus – sünteetiline kütus, mis on toodetud taastuvenergiast käesoleva seaduse § 2 punkti 265 tähenduses.“;

**5)** paragrahvi 2 täiendatakse punktidega 272 ja 273 järgmises sõnastuses:

„272) tööstuslik ümarpuit – saepalgid, vineeripakud, paberipuit (ümar või lõhutud), samuti kogu muu tööstuslikuks otstarbeks sobiv ümarpuit, välja arvatud ümarpuit, mille omadused, näiteks puuliik, mõõtmed, kõverus ja okslikkus, muudavad selle tööstuslikuks kasutamiseks sobimatuks, mille liikmesriigid on asjakohaste metsa- ja turutingimuste põhjal kindlaks teinud ja igakülgselt põhjendanud;

273) tööstussektor – majanduse tegevusalade statistilise klassifikaatori (NACE REV. 2) B, C ja F jakku ning J jao 63 ossa liigitatud ettevõtjad ja tooted, nagu on sätestatud Euroopa Parlamendi ja nõukogu määruses (EÜ) nr 1893/2006;“;

**6)** paragrahvi 8 lõikes 1 asendatakse tekstiosa „2012/27/EL VIII lisa“ tekstiosaga „2023/1791 (EL) X lisa“;

**7)** paragrahvi 8 täiendatakse lõigetega 6 ja 7 järgmises sõnastuses:

„(6) Käesoleva paragrahvi lõikes 1 sätestatud aruande koostamise käigus analüüsib energiasäästu koordinaator kütte- ja jahutussektoris taastuvatest energiaallikatest energia tootmise ning heitsoojus- ja jahutusenergia kasutamise potentsiaali, mis sisaldab asjakohasel juhul piirkondade, mis sobivad sellise energia kasutuselevõtuks ja kus sellega seotud ökoloogiline risk on väike, ning väikeste majapidamisprojektide analüüsi. Hindamisel võetakse arvesse kättesaadavat ja majanduslikult teostatavat tehnoloogiat tööstuslikuks ja koduseks kasutuseks, et kehtestada vahe-eesmärgid ja meetmed taastuvenergia kasutamise suurendamiseks kütte- ja jahutussektoris ning asjakohasel juhul heitsoojus- ja heitjahutusenergia ulatuslikumaks kasutamiseks kaugküttes ja -jahutuses. Hindamise eesmärk on kehtestada pikaajaline riiklik strateegia kütte- ja jahutussektorist pärineva kasvuhoonegaaside heite ja õhusaaste vähendamiseks. Kõnealune hindamine tehakse kooskõlas energiatõhususe esikohale seadmise põhimõttega.

(7) Ettevõtluse ja Innovatsiooni Sihtasutus annab hoonete omanikele või üürnikele ning väikese ja keskmise suurusega ettevõtjatele teavet kulutõhusate meetmete ning rahastamisvahendite kohta, et suurendada taastuvenergia kasutamist kütte- ja jahutussüsteemides. Ettevõtluse ja Innovatsiooni Sihtasutus esitab teabe ligipääsetavate ja läbipaistvate nõustamisvahendite kaudu.“;

**8)** paragrahvi 321 täiendatakse lõigetega 11 ja 12 järgmises sõnastuses:

„(11) Aastaks 2030 moodustab uuendusliku taastuvenergiatehnoloogia osakaal vähemalt 5 protsenti uuest paigaldatud taastuvenergia võimsusest.

(12) Uuenduslik taastuvenergiatehnoloogia on taastuvenergia tootmise tehnoloogia, mis parandab võrreldavat tipptasemel taastuvenergia tehnoloogiat vähemalt ühel viisil või muudab kasutatavaks veel täielikult turustamata või selge riskitasemega taastuvenergiatehnoloogia.“;

**9)** paragrahvi 321 täiendatakse lõigetega 5 ja 6 järgmises sõnastuses:

„(5) Aastaks 2030 moodustab muu kui bioloogilist päritolu taastuvkütus vähemalt 42 protsenti ja aastaks 2035 vähemalt 60 protsenti tööstussektoris lõppenergia tootmiseks ja muuks kui energiatootmiseks kasutatud vesinikust.

(6) Käesoleva paragrahvi lõikes 4 nimetatud muuks kui energiatootmiseks kasutamine tähendab kütuse kasutamist toorainena tööstuslikus protsessis, välja arvatud energia tootmine.“;

**10)** paragrahvi 322 täiendatakse lõikega 31 järgmises sõnastuses:

„(31) Muudest kui bioloogilist päritolu taastuvkütustest toodetud energia võetakse arvesse sektoris, kus seda käesoleva paragrahvi lõike 2 järgi tarbitakse. Ilma et see piiraks käesoleva paragrahvi lõikes 2 sätestatut, on võimalik koostöölepingu kaudu kokku leppida, et ühes riigis tarbitavat muud kui bioloogilist päritolu taastuvkütused võetakse täiel määral või osaliselt arvesse selle riigi taastuvenergia summaarses lõpptarbimises, kus need kütused toodeti. Koostööleping peab sisaldama muude kui bioloogilist päritolu taastuvkütuste kogust, mida arvestatakse tervikuna ja iga riigi kohta, ning kuupäeva, mil koostööleping hakkab toimima.“;

**11)** paragrahvi 322 lõige 4 muudetakse ja sõnastatakse järgmiselt:

„(4) Taastuvelektrienergia summaarne lõpptarbimine arvutatakse taastuvatest energiaallikatest toodetud elektrienergia kogusena, sealhulgas oma tarbeks toodetud taastuvenergia tarbijate ja taastuvenergia kogukondade ning muudest kui bioloogilist päritolu taastuvkütustest toodetud elektrienergia kogus. Taastuvelektrienergia summaarse lõpptarbimise arvutamisel tuleb välja arvata elektrienergia kogus, mis on varem toodetud pumphüdroelektrijaamades või muud kui bioloogilist päritolu taastuvkütuste tootmiseks.“;

**12)** paragrahvi 322 lõiget 15 täiendatakse pärast tekstiosa „Käesoleva paragrahvi lõike 2 kohaldamisel“ tekstiosaga „ning investeeringutoetuse või elektrituruseaduse §-des 59, 594, 595 ja 596 sätestatud toetuse maksmisel.“;

**13)** paragrahvi 322 täiendatakse lõigetega 16–18 järgmises sõnastuses:

(16) Käesoleva seaduse § 321 lõikes 4 sätestatud osakaalu arvutamisel võetakse nimetajas arvesse lõppenergia tootmiseks ja muuks kui energiatootmiseks kasutatava vesiniku energiasisaldust, kuid ei võeta arvesse vesinikku:

1) mida kasutatakse vahesaadusena tavapäraste transpordikütuste ja biokütuste tootmiseks;

2) mis on toodetud tööstuslike jääkgaaside dekarboniseerimise teel ja mida kasutatakse nende konkreetsete gaaside asendamiseks, millest seda toodetakse;

3) mis on toodetud kõrvalsaadusena või saadud tööstusrajatiste kõrvalsaadustest.

(17) Käesoleva seaduse § 321 lõikes 4 sätestatud osakaalu arvutamisel võetakse lugejas arvesse tööstussektoris lõppenergia tootmiseks ja muuks kui energiatootmiseks kasutatavate muud kui bioloogilist päritolu taastuvkütuste energiasisaldust, kuid ei võeta arvesse muud kui bioloogilist päritolu taastuvkütuseid, mida kasutatakse vahesaadusena tavapäraste transpordikütuste ja biokütuste tootmiseks.

(18) Käesoleva paragrahvi lõigetes 14 ja 15 nimetatud nimetaja ja lugeja arvutamisel kasutatakse kütuste energiasisalduse väärtusi, millele viidatakse käesoleva seaduse § 324 lõikes 7.“;

**14)** paragrahvi 323 lõike 1 punkt 1 muudetakse ja sõnastatakse järgmiselt:

„1) põlismets ja muu metsamaa, täpsemalt kohalike puuliikidega mets ja muu metsamaa, kus ei ole selgeid märke inimtegevusest ja kus ökoloogilised protsessid ei ole olulisel määral häiritud, ning loodusmetsad, nagu need on määratletud riigis, kus mets asub;“;

**15)** paragrahvi 323 lõike 1 punktis 2 asendatakse sõnad „bioloogilise mitmekesisusega“ sõnaga „elurikkusega“;

**16)** paragrahvi 323 lõiget 1 täiendatakse punktiga 8 järgmises sõnastuses:

„8) nõmmed.“;

**17)** paragrahvi 323 lõiget 3 täiendatakse punktiga 3 järgmises sõnastuses:

„3) biokütuste, vedelate biokütuste ja biomasskütuste tootmine omamaise metsa biomassist peab olema kooskõlas kohustuste ja eesmärkidega, mis on sätestatud Euroopa Parlamendi ja nõukogu määruse (EL) 2018/841 artiklis 4, ning abinõude ja meetmetega, mis on kirjeldatud määruse (EL) 2018/1999 artiklite 3 ja 14 kohaselt esitatud lõimitud riiklikus energia- ja kliimakavas.“;

**18)** paragrahvi 323 lõike 4 punktid 2 ja 3 muudetakse ja sõnastatakse järgmiselt:

„2) rahvusvahelise või riigisisese õiguse alusel või asjakohase pädeva asutuse poolt looduskaitsealadeks määratud maa-alad, sealhulgas märgalad, rohumaad, nõmmed ja turbaalad, on kaitstud eesmärgiga säilitada elurikkust ja ennetada elupaikade hävimist, kui ei esitata tõendeid, et asjaomase tooraine ülestöötamine ei olnud nende looduskaitse eesmärkidega vastuolus;

3) ülestöötamisel võetakse arvesse pinnase kvaliteedi, elurikkuse ja metsa pikaajalise tootmisvõime säilitamist või suurendatakse seda;“;

**19)** paragrahvi 323 lõiget 4 täiendatakse punktidega 4 ja 5 järgmises sõnastuses:

„4) ülestöötamine on kooskõlas metsa kestliku majandamise põhimõttega, sealhulgas hoidutakse kändude ja juurte kogumisest, põlismetsade ja loodusmetsade seisundi halvendamisest ja nende istandikeks muutmisest ning tundlike muldadega metsade ülestöötamisest;

5) ülestöötamine on kooskõlas suurte lageraiete ülemmääradega ning kohalikes tingimustes ja ökoloogiliselt sobivate lagupuidu eemaldamise ülemmääradega ning järgitakse selliste raiesüsteemide kasutamise nõudeid, mille puhul kahjulik mõju pinnase kvaliteedile, sealhulgas pinnase tihenemisele, samuti elurikkuse aspektidele ja elupaikadele, on võimalikult väike.“;

**20)** paragrahvi 323 lõikes 9 asendatakse arv „20“ arvuga „7,5“;

**21)** paragrahvi 323 täiendatakse lõikega 91 järgmises sõnastuses:

„(91) Gaasilisi biomasskütuseid tootev käitis peab vastama käesolevas paragrahvis sätestatud nõuetele ja kriteeriumidele, kui biometaani keskmine voolukiirus on:

1) suurem kui 200 m3 metaaniekvivalenti tunnis, mõõdetuna standardtingimustele vastaval temperatuuril ja rõhul, nimelt temperatuuril 0 °C ja atmosfäärirõhul 1 bar;

2) suurem kui 200 m3, kui biogaas koosneb metaani ja mittepõleva muu gaasi segust, ümberarvutatuna metaani mahuosa põhjal segus.“;

**22)** paragrahvi 323 lõiget 10 täiendatakse punktiga 4 järgmises sõnastuses:

„4) auditi jaoks ettevõtte siseprotsessidele tugineva kinnitatud avalduse, et metsa biomass ei pärine § 323 lõike 1 punktides 1, 2, 4–7 ja lõike 6 punktis 1 nimetatud aladelt.“;

**23)** paragrahvi 327 lõiget 1 täiendatakse pärast tekstiosa „biometaani, vesiniku,“ tekstiosaga „sünteetilise kütuse,“;

**24)** paragrahvi 327 lõiget 2 täiendatakse pärast tekstiosa „Biometaani, vesiniku,“ tekstiosaga „sünteetilise kütuse,“;

**25)** paragrahvi 327 lõige 3 muudetakse ja sõnastatakse järgmiselt:

„(3) Iga toodetud biometaani, vesiniku, sünteetilise kütuse, veeldatud biometaani või elektri-, soojus- või jahutusenergia megavatt-tunni kohta väljastatakse üks päritolutunnistus. Päritolutunnistuse standardühik on 1 MWh. Süsteemihaldaja võib jagada standardühiku murdosaks, tingimusel, et see on Wh kordne.“;

**26)** paragrahvi 327 lõige 5 muudetakse ja sõnastatakse järgmiselt:

„(5) Tarbijale tarnitud ja tarbija tarbitud energiaühiku päritolu tõendamiseks kasutatakse vastavat liiki päritolutunnistust, võttes arvesse võrgu asjakohaseid omadusi. Kui energiat ei tarnita võrgu vahendusel, tuleb tõendamiseks tagada ka tõendatava energia füüsiline tarne tarbimiskohta. Nimetatud eesmärgil kasutatud päritolutunnistus märgitakse tarbimise tõendamiseks kustutatuks, mille järel seda enam kasutada ei saa.“;

**27)** paragrahvi 328 täiendatakse lõikega 41 järgmises sõnastuses:

„(41) Muud kui bioloogilist päritolu taastuvkütuse päritolutunnistus väljastatakse, kui selline kütus vastab komisjoni delegeeritud määruses (EL) 2023/1184, millega täiendatakse Euroopa Parlamendi ja nõukogu direktiivi (EL) 2018/2001 ja kehtestatakse üksikasjalikke norme sisaldav liidu metoodika muust kui bioloogilise päritoluga taastuvtoorainest valmistatud vedelate ja gaasiliste transpordikütuste tootmiseks, sätestatud nõuetele.“;

**28)** paragrahvi 329 lõike 1 punktist 1 jäetakse välja sõna „taastuvenergia“;

**29)** paragrahvi 329 lõiget 1 täiendatakse punktidega 7 ja 8 järgmises sõnastuses:

„7) energia edastusviis;

8) kütuse või energia süsinikuheite mahukus.“;

**30)** paragrahvi 329 lõike 2 punkti 1 täiendatakse pärast sõnu „on kehtestatud“ sõnadega „käesoleva seaduse §-s 323 ja“;

**31)** paragrahvi 329 lõike 2 punkt 4 tunnistatakse kehtetuks;

**32)** paragrahvi 329 täiendatakse lõigetega 4 ja 5 järgmises sõnastuses:

„(4) Vesiniku või sünteetilise kütuse tootmise kohta väljastatud päritolutunnistustel esitatakse:

1) toodetud kütuse tüüp käesoleva paragrahvi lõike 5 kohaselt;

2) kütuse alumine kütteväärtus;

3) muud kui bioloogilist päritolu taastuvkütuse puhul teave kütuse energiaühiku vastavuse kohta kriteeriumitele, mis on kehtestatud komisjoni delegeeritud määruses (EL) 2023/1184. .

(5) Käesoleva paragrahvi lõike 4 punktis 1 nimetatud toodetud kütuse tüüp on muu kui bioloogilist päritolu taastuvvesinik, muud kui bioloogilist päritolu taastuvat päritolu sünteetilised kütused, taastuvvesinik käesoleva seaduse § 2 lõike 267 tähenduses, taastuvatest energiaallikatest toodetud sünteetiline kütus, muu vesinik või sünteetiline kütus.“;

**33)** paragrahvi 3210 lõiget 1 täiendatakse teise lausega järgmises sõnastuses:

„Süsteemihaldaja loob elektroonilise ühenduse liidu andmebaasiga, et tagada andmevahetus taastuvatest energiaallikatest toodetud gaasi eest riigisiseselt väljastatud ja tarbimise tõendamiseks kustutatud päritolutunnistustest.“;

**34)** paragrahvi 3210 lõiget 2 täiendatakse neljanda lausega järgmises sõnastuses:

„Alla 50 kW võimsusega tootmisseadmete korral ja taastuvenergiakogukondadele rakendatakse soodustingimustel registreerimistasusid.“;

**35)** paragrahvi 3210 täiendatakse lõikega 91 järgmises sõnastuses:

„(91) Elektrienergia ja sünteetiliste kütuste tarnija ning gaasi, sealhulgas vesiniku ja biometaani võrgust tarnija esitab tarbijale andmed päritolutunnistustega tõendatud osa kohta ja päritolutunnistustega tõendamata osa kohta, kasutades põhivõrguettevõtja avaldatud segajääki.“;

**36)** paragrahvi 3210 lõiget 10 täiendatakse pärast sõnu „vähempakkumise korras“ tekstiosaga „või kui tootja tõendab süsteemihaldurile, et müüb energiat kas konkurentsitingimustes või taastuvelektri müügilepinguga, ning süsteemihaldaja väljastab ja kannab üle energiakogusele vastavad päritolutunnistused asjakohases lepingus märgitud tarnijale või kustutab lepingus märgitud tarbija kasuks“;

**37)** paragrahvi 3210 lõige 13 muudetakse ja sõnastatakse järgmiselt:

„(13) Süsteemihaldaja loob elektroonilise ühenduse Euroopa Parlamendi ja nõukogu direktiivis (EL) 2018/2001 nimetatud liidu andmebaasiga, et tagada andmevahetus taastuvatest energiaallikatest toodetud gaasi eest riigisiseselt väljastatud ja tarbimise tõendamiseks kustutatud päritolutunnistustest.“;

**38)** seaduse 83. peatükki täiendatakse §-dega § 3215 – § 3219 järgmises sõnastuses:

**§ 3215. Taastuvenergia alad**

(1) Taastuvenergia ala on käesoleva seaduse tähenduses riiklikust energia- ja kliimakavast lähtudes taastuvenergia eesmärgi saavutamiseks vajalik taastuvenergiajaama ja sellega seotud taristu ala maismaal või merealal.

(2) Taastuvenergia alade kaardistamise ja kaardistuse ajakohastamise korraldab Kliimaministeerium.

(3) Taastuvenergia eelisarendusala on taastuvenergia ala maismaal, mis vastab kõikidele järgmistele tingimustele korraga:

1) ala sobivus tuuleelektrijaama rajamiseks on tuvastatud tuuleelektrijaama rajamise eelduseks olevas kehtestatud detailplaneeringus või eriplaneeringus, millele on tehtud keskkonnamõju strateegiline hindamine ja millel puudub oluline piirülene keskkonnamõju;

2) alal tuuleelektrijaama rajamisega kaasnevate oluliste mõjude leevendamiseks on asjakohased ja piisavad leevendusmeetmed;

3) ala on väljaspool kaitseala, hoiuala, püsielupaika, vääriselupaika, hüvitusala, ranna ja kalda piiranguvööndit, I ja II kategooria taimeliikide kasvukohti, kaitstavat looduse üksikobjekti ja Natura elupaigatüüpe, mis asuvad väljaspool kaitstavaid alasid;

4) keskkonnamõju strateegilisel hindamisel ei ole alal tuvastatud peamisi lindude ja käsitiivaliste rändeteid.

**§ 3216. Taastuvenergia projekti menetlus**

(1) Taastuvenergia projekti menetlus koosneb taastuvenergiajaama, vajaliku taristu ja samas asukohas asuva salvestusseadme rajamiseks, käitamiseks, ajakohastamiseks ning võrguga ühendamiseks (edaspidi *taastuvenergiajaama rajamine*) vajalike tegevuslubade, eeskätt ehitusloa, ehitusteatise, meretuulepargi hoonestusloa, kasutusloa, kasutusteatise ja keskkonnakaitselubade menetluse kestusest ning asjakohasel juhul keskkonnamõju hindamisest.

(2) Taastuvenergiajaama ajakohastamine on taastuvenergiat tootva jaama ja selle võrguga ühendamiseks vajalike ehitiste uuendamine, sealhulgas paigaldiste või käitamissüsteemide ja seadmete täielik või osaline asendamine tootmisvõimsuse asendamiseks või paigaldise võimsuse või tõhususe suurendamiseks.

(3) Taastuvenergiajaamaga samas asukohas paiknev salvestusseade koosneb energiasalvestusseadmest ja taastuvenergiajaamast, mis on ühendatud sama võrgu juurdepääsupunkti.

(4) Taastuvenergia projekti menetluse kestuse hulka ei loeta:

1) käesoleva seaduse § 3217 lõikes 3 nimetatud taotluse täielikkuse hindamise ja puuduste kõrvaldamise aega;

2) taastuvenergiajaama ehitamise või ajakohastamise aega;

3) taastuvenergiajaama võrgutaristuga ühendamiseks, võrgu stabiilsuse, töökindluse ja ohutuse tagamiseks tehtavate tegevuste aega;

4) projekti menetlusega seotud õiguskaitsevahendite kasutamise aega.

(5) Taastuvenergia projekti menetluse kestusele käesoleva seaduse §-s 3219 sätestatud tähtaegade jooksul tehakse kõik projekti elluviimiseks vajalikud käesoleva paragrahvi lõikes 1 nimetatud menetlused.

**§ 3217. Taastuvenergia projekti menetluse tähtaeg**

(1) Taastuvenergia projekti menetluse käesoleva seaduse §-s 3219 sätestatud tähtaja kulgemine algab taastuvenergia projektide loamenetluse kontaktpunkti kaudu sellekohase taotluse esitamisest:

1) maismaal ehitusloa taotluse või ehitusteatise esitamisest. Kui kavandatav tegevus eeldab keskkonnakaitseluba, tuleb ehitusloa taotluse või ehitusteatise esitamisel esitada ka keskkonnakaitseloa taotlus. Võimaliku kaasneva ebasoodsa keskkonnamõju korral tuleb ehitusloa taotlusele või ehitusteatisele ja keskkonnakaitseloa lisada andmed leevendusmeetmete kohta;

2) merel meretuulepargi hoonestusloa taotluse menetlusse võtmisest.

(2) Taastuvenergia projektide loamenetluse kontaktpunkti ülesandeid täidab ehitisregister.

(3) Taastuvenergia projekti menetluses hinnatakse enne tegevusloa taotluse menetlusse võtmist taotluse täielikkust järgmiselt:

1) kui taastuvenergia projekti elluviimiseks tuleb taotleda keskkonnakaitseluba, teeb Keskkonnaamet keskkonnakaitseloa taotluse menetlusse võtmise otsuse 30 päeva jooksul taotluse esitamisest, hinnates esitatud andmed on loa menetluse algatamiseks nõuetekohased, ning annab vajaduse korral tähtaja puuduste kõrvaldamiseks;

2) kui taastuvenergia projekti elluviimiseks taotletakse meretuulepargi hoonestusluba, teeb Tarbijakaitse ja Tehnilise Järelevalve Amet taotluse esitamisest 90 päeva jooksul menetlusse võtmise otsuse, hinnates, kas esitatud taotlus ja andmed on hoonestusloa menetluse algatamiseks nõuetekohased, ning annab vajaduse korral tähtaja puuduste kõrvaldamiseks. Tähtaja kestuse hulka ei loeta konkureerivate hoonestuslubade taotluste menetlusega seotud toiminguid.

(4) Kui Keskkonnaamet ei ole käesoleva paragrahvi lõike 3 punktis 1 nimetatud juhul 30 päeva jooksul teinud taotluse läbi vaatamata jätmise otsust, loetakse taotlus menetlusse võetuks.

**§ 3218. Taastuvenergia projekti menetlemine**

(1) Taastuvenergia projekti menetlus koosneb projekti elluviimiseks vajaliku tegevusloa ja keskkonnamõju hindamise menetlusest asjakohase tegevusloa taotlemist ja andmist ning keskkonnamõju hindamist reguleerivate normide alusel käesolevas seaduses sätestatud erisustega.

(2) Kui taastuvenergia projekti elluviimiseks taotletava tegevusloa andmiseks on vajalik keskkonnamõju hindamine, tehakse projekti menetluses üks keskkonnamõju hindamise algatamise otsus ja tehakse üks kõikide tegevuslubade andmiseks vajalikku teavet koondav keskkonnamõju hindamine.

(3) Keskkonnamõju hindamist ei algatata järgmiste taastuvenergia projektide menetluses:

1) ehitistele päikeseenergiaseadmete ja samas asukohas paiknevate energiasalvestite paigaldamine;

2) päikeseenergiaseadmete ajakohastamine, kui sellega ei suurene kasutatav ala ega kaasne lisaleevendusmeetmete võtmise vajadust.

(4) Taastuvenergia projekti elluviimiseks vajaliku tegevusloa, välja arvatud meretuulepargi hoonestusluba, taotluse menetleja teeb otsuse keskkonnamõju hindamise algatamise või algatamata jätmise kohta 30 päeva jooksul tegevusloa taotluse menetlusse võtmisest.

(5) Kui ehitusloa menetluses keskkonnamõju hindamise ja keskkonnajuhtimissüsteemi seaduse § 6 lõike 2 või 21 kohase eelhinnangu andmise käigus selgub keskkonnamõju hindamise algatamise vajadus ja taastuvenergia projekti elluviimiseks on vaja taotleda ka keskkonnakaitseluba, teeb ehitusloa andja:

1) ettepaneku Keskkonnaametile ühise keskkonnamõju hindamise algatamiseks;

2) keskkonnamõju hindamise algatamise otsuse, kui käesoleva lõike punktis 1 nimetatud ettepaneku alusel Keskkonnaamet keskkonnamõju hindamist ei algata.

(6) Käesoleva paragrahvi lõike 5 punktides 1 ja 2 nimetatud juhul peatub ehitusloa menetlus kuni keskkonnamõju hindamise algatamata jätmise või keskkonnamõju hindamise aruande nõuetele vastavaks tunnistamise otsuse tegemiseni.

(7) Käesoleva seaduse §-s 3219 nimetatud taastuvenergiaprojekti menetluse tähtaja kulgemine lõpeb, kui kõigi taastuvenergiajaama rajamiseks vajalike tegevuslubade menetlus on lõppenud.

**§ 3219. Taastuvenergiajaama projekti menetluse kestus**

(1) Maismaale rajatava taastuvenergiajaama projekti menetluse kestus on:

1) kuni kaks aastat;

2) alla 150 kW võimsusega taastuvenergiajaama rajamisel kuni üks aasta;

3) taastuvenergiajaamaga samas asukohas asuva salvestusseadme või võrguühenduse rajamisel kuni üks aasta;

4) taastuvenergiajaama ajakohastamisel kuni üks aasta.

(2) Merealale rajatava taastuvenergiajaama projekti menetluse kestus on:

1) kuni kolm aastat;

2) alla 150 kW võimsusega taastuvenergiajaama rajamisel kuni kaks aastat;

3) taastuvenergiajaamaga samas asukohas asuva salvestusseadme või võrguühenduse rajamisel kuni kaks aastat;

4) taastuvenergiajaama ajakohastamisel kuni kaks aastat.

(3) Käesoleva seaduse § 3215 lõikes 3 nimetatud eelisarendusalale rajatava taastuvenergiajaama projekti menetluse kestus on:

1) kuni üks aasta;

2) alla 150 kW võimsusega taastuvenergiajaama rajamisel kuni kuus kuud;

3) taastuvenergiajaamaga samas asukohas asuva salvestusseadme või võrguühenduse rajamisel kuni kuus kuud;

4) taastuvenergiajaama ajakohastamisel kuni kuus kuud.

(4) Käesolevas paragrahvis nimetatud tähtaegu on võimalik põhjendatud juhul ja erakorraliste asjaolude tuvastamisel pikendada järgmiselt:

1) käesoleva paragrahvi lõike 1 punktis 1, lõike 2 punktis 1 ja lõike 3 punktis 1 nimetatud tähtaega kuni kuus kuud;

2) käesoleva paragrahvi lõike 1 punktides 2−4, lõike 2 punktides 2−4 ja lõike 3 punktides 2−4 nimetatud tähtaega kuni kolm kuud.

**§ 3220.** **Eelisarendusalale rajatava taastuvenergiajaama projekti loamenetluse erandid**

(1) Eelisarendusalale kavandatud tuuleelektrijaama loamenetluses kontrollib tegevusloa taotluse menetleja muuhulgas järgmisi asjaolusid:

1) kas kavandatava projektiga ei kaasne ettenägematut olulist keskkonnamõju, sealhulgas piiriülest keskkonnamõju, millega ei ole arvestatud käesoleva seaduse § 3215 lõike 3 punktis 1 nimetatud keskkonnamõju strateegilisel hindamisel;

2) kas kavandatava projekti mõju leevendusmeetmed on asjakohased ja piisavad.

(2) Eelisarendusalale kavandatud tuuleelektrijaama loamenetluses võib keskkonnamõju hindamise algatada üksnes juhul, kui:

1) projekt avaldab tõenäoliselt ettenägematut olulist keskkonnamõju, mida ei olnud võimalik ette näha varasemal keskkonnamõju strateegilisel hindamisel;

2) käesoleva lõike punktis 1 nimetatud mõju leevendamiseks ei ole piisavaid leevendusmeetmeid või hüvitusmeetmeid juhul, kui võimalikku kahju kaitsealusele liigile või looduslikult esinevale linnuliigile ei ole võimalik täielikult leevendada;

3) käesoleva lõike punktides 1 ja 2 nimetatud asjaolud on tõendatud.

(3) Käesoleva paragrahvi lõikes 2 nimetatud juhul tehakse keskkonnamõju hindamise algatamise otsus 30 päeva jooksul tuuleelektrijaama tegevusloa taotluse menetluse algusest. Keskkonnamõju hindamise algatamata jätmise korral selle kohta eraldi otsust ei tehta.

(4) Käesoleva paragrahvi lõikes 2 nimetatud juhul viiakse keskkonnamõju hindamine läbi kuni kuue kuu või erakorraliste asjaolude ilmnemisel kuni ühe aasta jooksul keskkonnamõju hindamise algatamise otsuse tegemisest.“;

**39)** seadust täiendatakse §-dega 401 ja 402 järgmises sõnastuses:

**„§ 401. Taastuvenergiaalade kaardistamise sätete kohaldamine**

Kliimaministeerium korraldab 2025. aasta 21. maiks käesoleva seaduse § 3215 lõikes 2 nimetatud taastuvenergiaalade kaardistuse koostamise.

**§ 402. Taastuvenergia projekti menetluse sätete kohaldamine**

(1) Kui taotleja on enne käesoleva sätte jõustumist esitanud taastuvenergia projekti elluviimiseks vajaliku ehitusloa ja keskkonnakaitseloa taotluse, tehakse nende tegevuslubade menetluses keskkonnamõju hindamise vajalikkuse selgumise korral ainult üks keskkonnamõju hindamise algatamise otsus, kui:

1) taotleja seda vähemalt ühes loamenetluses taotleb ja

2) kummagi loa menetluses ei ole enne käesoleva sätte jõustumist tehtud keskkonnamõju hindamise algatamise või algatamata jätmise otsust.

(2) Kui taotleja on enne käesoleva sätte jõustumist esitanud taastuvenergia projekti elluviimiseks vajaliku keskkonnakaitseloa taotluse, aga ei ole esitanud ehitusloa taotlust, tehakse taastuvenergia projekti elluviimiseks vajalike tegevuslubade menetluses keskkonnamõju hindamise vajaduse selgumise korral ainult üks keskkonnamõju hindamise algatamise otsus, kui:

1) taotleja seda keskkonnakaitseloa taotluse menetluses taotleb;

2) keskkonnakaitseloa menetluses ei ole enne käesoleva sätte jõustumist tehtud keskkonnamõju hindamise algatamise või algatamata jätmise otsust ja

3) taotleja esitab ehitusloa taotluse ning koos sellega taotluse ühiseks keskkonnamõju hindamiseks.

(3) Kui taotleja on enne käesoleva sätte jõustumist esitanud taastuvenergia projekti elluviimiseks vajaliku ehitusloa taotluse ja projekti elluviimiseks on vajalik keskkonnakaitseluba, aga taotleja ei ole keskkonnakaitseloa taotlust esitanud, tehakse taastuvenergia projekti elluviimiseks vajalike tegevuslubade menetluses keskkonnamõju hindamise vajalikkuse selgumise korral ainult üks keskkonnamõju hindamise algatamise otsus, kui:

1) taotleja seda ehitusloa taotluse menetluses taotleb;

2) ehitusloa menetluses ei ole enne käesoleva sätte jõustumist tehtud keskkonnamõju hindamise algatamise või algatamata jätmise otsust ja

3) taotleja esitab keskkonnakaitseloa taotluse ning koos sellega taotluse ühiseks keskkonnamõju hindamiseks.

(4) Käesoleva paragrahvi lõigetes 3 ja 4 nimetatud keskkonnamõju hindamise algatamise või algatamata jätmise otsustab Keskkonnaamet.

(5) Kui avaliku veekogu ja majandusvööndi piiritletud alal tehakse tuulepargi hoonestusloa menetlus ehitusseadustiku § 1131 lõikes 1 nimetatud hoonestusloa menetlusena, ei loeta hoonestusloa menetluse aega taastuvenergia projekti menetlusaja sisse.

(6) Käesoleva seaduse § 3220 ei kohaldata enne käesoleva sätte jõustumist algatatud taastuvenergia projekti loamenetlusele.

(7) Käesoleva seaduse §-e 3211, 3213 ja 3214 kohaldatakse alates 2022. aasta 30. detsembrist esitatud tegevusloa taotluse lahendamise menetluses.“.

## **§ 5. Kaugkütteseaduse muutmine**

Kaugkütteseaduse § 4 lõige 3 muudetakse ja sõnastatakse järgmiselt:

„(3) Soojusettevõtja avaldab oma veebilehel järgmise teabe:

1) kaugküttevõrgus kasutatud taastuvast energiaallikast toodetud soojuse osakaal lõpptarbimises kalendriaasta kaupa;

2) tõhusa koostootmise režiimil toodetud soojuse osakaal lõpptarbimises kalendriaasta kaupa;

3) jääksoojuse osakaal lõpptarbimises kalendriaasta kaupa;

4) eelneva kalendriaasta keskmine suhteline soojuskadu võrgus koos sama aasta tarbimistihedusega.“.

## **§ 6. Keskkonnamõju hindamise ja keskkonnajuhtimissüsteemi seaduse muutmine**

Keskkonnamõju hindamise ja keskkonnajuhtimissüsteemi seaduses tehakse järgmised muudatused:

**1)** paragrahvi 281 pealkiri muudetakse ja sõnastatakse järgmiselt:

„**§ 281. Taastuvenergia projekti keskkonnamõju hindamise erandid**“;

**2)** paragrahvi 281 lõiked 1–8 muudetakse ja sõnastatakse järgmiselt:

„(1) Käesolevas paragrahvis sätestatud erandeid kohaldatakse energiamajanduse korralduse seaduse § 3216 lõikes 1 nimetatud taastuvenergia projekti keskkonnamõju hindamisele.

(2) Kui otsustaja teeb keskkonnamõju hindamise algatamise otsuse, esitab arendaja otsustajale keskkonnamõju hindamise programmi otsustaja määratud tähtaja jooksul.

(3) Maismaale rajatava taastuvenergia projekti korral keskkonnamõju hindamise programmi avalikustamist ei korraldata. Otsustaja edastab taastuvenergiajaama keskkonnamõju hindamise programmi viivitamata asjaomastele asutustele seisukoha esitamiseks ning keskkonnaseadustiku üldosa seaduse § 46 lõikes 1 nimetatud isikutele ettepanekute esitamiseks.

(4) Käesoleva paragrahvi lõikes 3 nimetatud seisukohad ja ettepanekud esitatakse 14 päeva jooksul keskkonnamõju hindamise programmi saamisest arvates otsustajale, kes edastab need 14 päeva jooksul arendajale koos oma seisukohaga keskkonnamõju hindamise programmi kohta, arvestades lõikes 3 nimetatud seisukohti ja ettepanekuid.

(5) Arendaja koostöös juhteksperdi või eksperdirühmaga teeb keskkonnamõju hindamise programmis käesoleva paragrahvi lõike 4 kohaselt esitatud seisukohtade ja ettepanekute alusel vajalikud parandused ja täiendused, selgitab nendega arvestamist või arvestamata jätmist, vastab seisukohtade ja ettepanekute esitajatele ning esitab programmi otsustajale nõuetele vastavaks tunnistamise otsuse tegemiseks otsustaja määratud tähtaja jooksul.

(6) Otsustaja kontrollib maismaale rajatava taastuvenergiajaama projekti keskkonnamõju hindamise programmi nõuetele vastavust 14 päeva jooksul pärast keskkonnamõju hindamise programmi saamist.

(7) Otsustaja määrab arendajale tähtaja käesoleva seaduse § 18 lõike 6 kohaseks täiendatud programmi nõuetele vastavuse kontrollimiseks esitamiseks, § 20 lõike 1 kohaseks keskkonnamõju hindamise aruande koostamiseks ning § 22 lõike 1 kohaseks nõuetele vastavuse kontrollimiseks esitamiseks.

(8) Nõuetele vastavaks tunnistatud keskkonnamõju hindamise programmiga määratud keskkonnamõju hindamise käigus kogutava teabe ulatust ei laiendata.“;

**3)** paragrahvi 281 täiendatakse lõigetega 9–12 järgmises sõnastuses:

„(9) Merealale rajatava taastuvenergiajaama projekti korral määrab otsustaja lisaks käesoleva paragrahvi lõikele 7 ka käesoleva seaduse § 18 lõikes 1 sätestatud tähtaja.

(10) Maismaale rajatava taastuvenergiajaama projekti korral määrab otsustaja lisaks käesoleva paragrahvi lõikele 7 ka käesoleva seaduse § 21 lõikes 5 sätestatud tähtaja.

(11) Kui arendaja ei ole esitanud otsustaja määratud tähtaja jooksul käesoleva paragrahvi lõike 2 või 5 kohaselt keskkonnamõju hindamise programmi või lõike 7, 9 või 10 või käesoleva seaduse § 22 lõike 9 kohaselt keskkonnamõju hindamise aruannet, jätab otsustaja keskkonnamõju hindamise aluseks olnud tegevusloa taotluse läbi vaatamata ja lõpetab haldusmenetluse.

(12) Taastuvenergia projekti keskkonnamõju hindamisel ei kohaldata käesoleva seaduse § 11 lõikeid 2, 21, 22 ja 7 ning § 18 lõiked 7 ja 8.“;

**4)** paragrahvi 282 pealkiri muudetakse ja sõnastatakse järgmiselt:

„**§ 282. Taastuvenergiajaama ajakohastamise keskkonnamõju hindamise erand**“;

**5)** paragrahvi 282 lõige 1 muudetakse ja sõnastatakse järgmiselt:

„(1) Käesolevas paragrahvis sätestatud erandeid kohaldatakse energiamajanduse korralduse seaduse § 3216 lõikes 2 nimetatud taastuvenergiajaama ajakohastamise keskkonnamõju hindamise menetluses.“;

**6)** paragrahvi 282 täiendatakse lõikega 11 järgmises sõnastuses:

„(11) Merealal asuva taastuvenergiajaama ajakohastamise projekti keskkonnamõju hindamisel kohaldatakse käesoleva seaduse §-s 281 maismaal asuva taastuvenergiajaama keskkonnamõju hindamisele sätestatud erandeid.“;

**7)** paragrahvi 282 lõige 2 tunnistatakse kehtetuks;

**8)** paragrahvi 282 täiendatakse lõikega 21 järgmises sõnastuses:

„(21) Käesoleva seaduse § 6 lõike 21 kohane eelhinnang sisaldab vaid taastuvenergiajaama ajakohastamisega kaasnevat keskkonnamõju.“;

**9)** paragrahvi 282 lõiked 4 ja 5 muudetakse ja sõnastatakse järgmiselt:

„(4) Keskkonnamõju hindamise algatamise otsus sisaldab keskkonnamõju hindamise käigus kogutava teabe ulatust, mis piirdub ajakohastamisest eeldatavalt olulise keskkonnamõjuga võrreldes olemasoleva taastuvenergiajaamaga, arvestades tegevusloa taotluse menetlemise tähtaega.

(5) Juhtekspert või eksperdirühm koostöös arendajaga koostab keskkonnamõju hindamise aruande, juhindudes keskkonnamõju hindamise algatamise otsusest, ning esitab aruande otsustajale avaliku väljapaneku korraldamiseks ja asjaomastelt asutustelt seisukoha küsimiseks otsustaja määratud tähtajaks.“;

**10)** paragrahvi 282 lõige 8 muudetakse ja sõnastatakse järgmiselt:

„(8) Arendaja saadab otsustaja määratud tähtaja jooksul elektrooniliselt või liht- või tähtkirjaga keskkonnamõju hindamise aruande kohta esitatud ettepanekute või vastuväidete arvesse võtmise selgituse või arvestamata jätmise põhjenduse ning küsimuste vastused isikutele ja asjaomastele asutustele ning esitab aruande otsustajale nõuetele vastavuse kontrollimiseks.“;

**11)** paragrahvi 282 lõige 12 tunnistatakse kehtetuks.

## **§ 7. Seaduse jõustumine**

Käesolev seadus jõustub 2025. aasta 21. mail.

Lauri Hussar

Riigikogu esimees

Tallinn „…“ ………….. 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „….“ ……………. 2024

allkirjastatud digitaalselt